SET บ่ายคาดยืนแดนบวกเคาะ 9 หุ้นเด็ดพื้นฐานแน่น
นักวิเคราะห์คาดช่วงบ่าย ดัชนีน่าจะยังอยู่ในแดนบวกได้ แนวรับ 1,387 จุด ส่วนแนวต้าน 1,400-1,410 จุด สำหรับหุ้นเด่นบ่ายนี้ ได้แก่ EPG, SAWAD, BEAUTY, STEC, CK, TISCO, KKP, DIF,JASIF
30 ต.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (30 ต.ค.) เช้านี้เกิดเทคนิคเคิลรีบาวด์หลังจากที่ดัชนีMPI เดือนก.ย.58 ออกมาติดลบแค่ 3.6% ซึ่งน้อยกว่าที่ตลาดฯคาดว่าจะปรับตัวลง 6% ทำให้ Sentiment ดีขึ้นมา  ส่วนผลการประชุมBOJ ออกมาก็ยังคงการทำ QE อย่างเดิมเพื่อให้เศรษฐกิจฟื้นตัวต่อเนื่อง
นักวิเคราะห์คาดช่วงบ่าย ดัชนีน่าจะยังอยู่ในแดนบวกได้ แนวรับ 1,387 จุด ส่วนแนวต้าน 1,400-1,410 จุด สำหรับหุ้นเด่นบ่ายนี้ ได้แก่ EPG, SAWAD, BEAUTY, STEC, CK, TISCO, KKP, DIF,JASIF
 
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้เกิดเทคนิคเคิลรีบาวด์หลังจากที่ดัชนีผลผลิตอุตสาหกรรม(MPI)เดือนก.ย.58 ออกมาติดลบแค่ 3.6% ซึ่งน้อยกว่าที่ตลาดฯคาดว่าจะปรับตัวลง 6% ทำให้ Sentiment ดีขึ้นมา
นอกจากนี้ ยังเล่นเก็งกำไรประเด็นที่จะมีการนำโครงการเมกะโปรเจ็คต์เข้าคณะรัฐมนตรี(ครม.)ในสัปดาห์หน้าด้วย มูลค่าถึง 1.8 ล้านล้านบาท รวม 20 โครงการ ส่งผลให้หุ้นในกลุ่มรับเหมาฯเป็นบวกในเช้านี้
ด้านตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวก-ลบ เฉลี่ย -0.2% ถึง +0.2% ซึ่งตลาดบ้านเราถือว่าดีกว่าภูมิภาค เป็นผลจากปัจจัยในประเทศหนุน ส่วนผลการประชุมธนาคารกลางญี่ปุ่น(BOJ)ออกมาก็ยังคงการทำ QE อย่างเดิมเพื่อให้เศรษฐกิจฟื้นตัวต่อเนื่อง สอดคล้องกับที่ตลาดคาดไว้
แนวโน้มการลงทุนในช่วงบ่ายนี้ ดัชนีน่าจะยังอยู่ในแดนบวกได้ และมีลุ้นยืนเหนือ 1,400 จุด พร้อมให้แนวรับ 1,387 จุด ส่วนแนวต้าน 1,400-1,410 จุด
 
บล.ธนชาต ระบุในบทวิเคราะห์ (30 ต.ค.) ว่า ประเมิน Downside Risk ทางเทคนิคจำกัดที่ 1,375 จุด (อิง Uptrend Line) ระยะสั้น แต่นักลงทุนที่มีหุ้นอยู่แล้ว แนะนำ “รอซื้อ” เมื่อ SET มีสัญญาณ “กลับตัว” หรือสามารถยืนได้ได้เหนือ 1,408 จุด โดยกลุ่มหุ้นที่น่าสนใจได้แก่:-
          1. กำไร 3Q15 เติบโตแข็งแกร่ง: SAWAD BEAUTY
          2. รับเหมาฯ รัฐบาลอาจใช้ ม.44 เร่งลงทุนโครงสร้างพื้นฐาน: STEC CK
          3. กลุ่มเช่าซื้อ ที่ Valuation ถูก และให้ปันผล 5-6% นอกจากนี้ยังคาดการณ์สินเชื่อรถยนต์เร่งตัวขึ้นปลายปีนี้ จากการตัดสินใจซื้อรถก่อนปรับภาษีสรรภสามิตรใหม่ปีหน้า: TISCO KKP
          4. กองทุนโครงสร้างพื้นฐาน: อย่าง DIF และ JASIF เป็นเป้าหมายในการ “พักเงิน” รับปันผลรายไตรมาสให้ผลตอบแทน 1.9+/- %
          – “เก็งกำไร” EPG…คาดกำไร 2QFY16 เติบโตแกร่ง มีสัญญาณฟื้นตัวทางเทคนิครูปแบบ Morning Star: EPG ทำธุรกิจ 1) จำหน่ายฉนวนยางกันความร้อน 2) อุปกรณ์ตกแต่งรถยนต์ และกระบะ  และ 3) บรรจุภัณฑ์พลาสติก ที่คาดว่าจะประกาศผลการดำเนินงาน 2QFY16 (ก.ค.-ก.ย.15) ออกมาดีที่ 335 ล้านบาท +16% q-q และ +136% q-q ด้วยปัจจัยสนับสนุนจากการปรับลดลงของราคาน้ำมันหนุน Gross margin สูงขึ้น, การเพิ่มกำลังการผลิตหลัง IPO, การขยายสินค้าใหม่ในกลุ่มชิ้นส่วนรถกระบะ คาดกำไรทั้งปีที่ 1.38 พันล้านบาท (อิง Consensus) +96% y-y มีจังหวะ “เก็งกำไร” ด้วยรูปแบบการฟื้นตัว Morning Star เป้าหมายระยะสั้นที่ 9.15/9.40 บาท
 
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
SAMART มูลค่าการซื้อขาย 1,052.39  ล้านบาท ปิดที่  20.40 บาท เพิ่มขึ้น 0.50 บาท
PTT มูลค่าการซื้อขาย   942.99  ล้านบาท ปิดที่ 280.00 บาท ลดลง  2.00 บาท
KBANK มูลค่าการซื้อขาย   786.45  ล้านบาท ปิดที่ 173.50 บาท เพิ่มขึ้น 1.00 บาท
JAS  มูลค่าการซื้อขาย   743.25  ล้านบาท ปิดที่   5.60 บาท ราคาไม่เปลี่ยนแปลง
TASCO  มูลค่าการซื้อขาย   741.11  ล้านบาท ปิดที่  41.25 บาท เพิ่มขึ้น 0.75 บาท 
 
 
ที่มา: สำนักข่าวอินโฟเควสท์